Mika Moring

Mika Moring (entinen Olander; s. 1971) on suomalainen rikollinen.Miikka Hujanen, Näistä rikoksista sarjasaalistaja Mika Moring on tuomittu – epäillään yhä kahdesta henkirikoksesta MTV Uutiset 15.4.2024, viitattu 25.7.2024Jatta Lapinkangas, Mika Moring pakotti naisen kyytiinsä jo 30 vuotta sitten – näin sarjasaalistaja on toiminut Iltalehti 31.12.2022, viitattu 25.7.2024 Häntä on kuvailtu tiedotusvälineissä "sarjasaalistajaksi". Moring on henkirikosepäilty Saara Arvan (2019) ja Katja Miinalaisen (2022) katoamistapauksissa. Hänen toimintatapoihinsa ovat kuuluneet naisten pakottaminen pysymään seurassaan ja monenlaisen väkivallan kohdistaminen näihin. Poliisin mukaan Moring on valikoinut uhreiksi hädänalaisessa asemassa olevia naisia esimerkiksi päihdeasuntolan lähettyviltä.Pihla Loula, Tällainen on Saara Arvan surmasta epäilty Mika Moring Helsingin Sanomat 22.4.2024, viitattu 25.7.2024Käräjäoikeus: Mika Moring tuomittiin vankeuteen kuudeksi vuodeksi raskaista seksi- ja väkivaltarikoksista Yle 22.5.2023, viitattu 25.7.2024 Hän on tavannut väkivaltansa uhreiksi joutuneita henkilöitä myös chatpalveluiden kautta.Jatta Lapinkangas, ”Hyväsydäminen mies” lähestyi naista tv-chatissa: Piti vankina viikon ja raiskasi - näin karmiva on Mika Moringin rikoshistoria Iltalehti 9.12.2022, viitattu 25.7.2024 == Tausta == 19\. lokakuuta 1990 Moring ehdonalaisessa vapaudessa ollessaan pakotti kahden muun miehen kanssa naisen pysymään autossaan Masalassa Kirkkonummella. Nainen yritti päästä pakoon autosta, mutta Moring rikoskumppaneineen esti pakoyritykset. Moringin rikoskumppani heitti naisen ojaan ja potki tätä muun muassa päähän. Toinen rikoskumppani lisäksi uhkasi naista aseilla. Moring sai osuudestaan kolmen kuukauden vankeustuomion vahingonteosta, vapaudenriistosta ja liikenteen vaarantamisesta. Helsingin hovioikeus alensi rangaistuksen kestoa kahdella päivällä. Moring oli ennen rikosta ollut ehdonalaisessa vapaudessa joitain kuukausia. 2000-luvun alussa Moring pakotti naisen jäämään kotiinsa ja pysymään autossaan. Hän sai muun muassa vapaudenriistosta kahdeksan kuukauden vankeustuomion, mutta hovioikeus alensi tuomion kolmeen kuukauteen. Pari vuotta myöhemmin hänet tuomittiin neljästä pahoinpitelystä ja muista rikoksista vuoden ja kahden kuukauden vankeusrangaistukseen. Moring oli muun muassa polttanut yhtä uhreistaan kolvilla olkapäähän ja lyönyt toista voimistelujousella. Pahoinpitelyihin liittyi muutakin lyömistä ja potkimista. Käräjäoikeuden ratkaisussa todettiin, että Moring oli viimeisten kymmenen vuoden aikana saanut yhteensä kolmetoista vankeustuomiota. Vuonna 2006 Moring pahoinpiteli useita naisia, joista yhden hän pakotti alle 1-vuotiaan vauvansa kanssa yöpymään kanssaan ulkona. Vuoden 2010 paikkeilla Moring sai raiskauksesta ja vapaudenriistosta pidemmän tuomion, jolloin hänen nimensä julkaistiin tiedotusvälineissä. Tässä vaiheessa Moring lopetti aiemman sukunimensä Olanderin käytön. Sittemmin hän teki kaksi pahoinpitelyä ja törkeän rattijuopumuksen. Pahoinpitelyihin liittyi muun muassa sylkemistä kasvoihin. Moringilla on muun muassa useita tuomioita rattijuopumuksista, kortitta ajamisesta, varkauksista ja muista rikoksista. Moringin naapurien mukaan myös 2010-luvun kuluessa hänen asunnostaan poistui usein itkeviä ja hätääntyneitä naisia, jotka soittivat naapureiden ovikelloja saadakseen apua. Monet naisystävät ja läheiset ovat onnistuneesti hakeneet lähestymiskieltoja suojautuakseen Moringilta. == 2020-luvun tuomiot == Toukokuussa 2023 Helsingin käräjäoikeus tuomitsi Moringin kuuden vuoden vankeusrangaistukseen neljästätoista rikoksesta.Teemu Kammonen, Hovioikeus korotti Mika Moringin rangaistusta raiskauksista, pahoinpitelystä ja vapaudenriistoista Yle 25.6.2024, viitattu 25.7.2024 Kyse oli viidestä raiskauksesta, kolmesta törkeästä vapaudenriistosta, yhdestä vapaudenriistosta ja viidestä pahoinpitelystä. Uhreiksi oli joutunut seitsemän naista. Vuonna 2023 Kanta- Hämeen käräjäoikeus tuomitsi Moringin kahden vuoden ehdottomaan vankeusrangaistukseen kahdesta raiskauksesta, kahdesta vapaudenriistosta ja pahoinpitelystä. Sekä Moring että syyttäjä valittivat päätöksestä. Kesäkuussa 2024 Turun hovioikeus korotti rangaistuksen kahteen vuoteen ja kahdeksaan kuukauteen. Moring oli useina päivinä joulukuussa 2020 pakottanut naisen jäämään mökilleen Tammelaan uhkailemalla, raiskaamalla ja tekemällä muuta väkivaltaa. Poliisi on arvioinut Moringin rikosten uhrien määrän mahdollisesti tiedettyä suuremmaksi. == Katoamistapaukset == Moring on poliisin nimeämä epäilty kahden naisen tappamisesta. Elokuussa 2019 katosi Vesannolla 35-vuotias Saara Arva. Arva ja Moring nähtiin yhdessä Vesannolla vielä 31. elokuuta 2019, ja poliisin mukaan Arva surmattiin viimeistään 1. syyskuuta. Paikalliset olivat tehneet kaksikosta monia havaintoja; kaksikkoa kuvailtiin muita vältteleväksi. Silminnäkijöiden mukaan Arva oli vaikuttanut aralta ja näyttänyt pahoinpidellyltä.Anne Kantola, Saara eli rikkonaista elämää – kun hän nousi Mika Moringin auton kyytiin, ruumis löytyi viiden vuoden päästä Helsingin Sanomat 11.6.2024, viitattu 25.7.2024 Saara Arvan jäänteet löydettiin Vesannolta huhtikuun alussa 2024. Arva oli helsinkiläinen, joka aikuisena vietti vuosia asunnottomana ja päihdekuntoutujien asumisyksikössä. Moring tunnusti ajelleensa Arvan kanssa kuukausien ajan ympäri Suomea. 14\. elokuuta 2022 katosi 28-vuotias Katja Miinalainen, josta viimeinen havainto tehtiin Salon Kiikalasta. Hän oli Arvan tavoin liikkunut Moringin seurassa ennen katoamistaan. Ennen katoamistaan Miinalainen oli asunut asunnottomia, mielenterveysongelmaisia ja päihdeongelmaisia auttavan Sininauhasäätiön asumisyksikössä Töölössä.Juulia Hakulinen, Katja, 28, lähti Mika Moringin kanssa Lappiin eikä koskaan palannut kotiin – tämä tapauksesta tiedetään Ilta- Sanomat 16.4.2024, viitattu 25.7.2024 Poliisin käsityksen mukaan Moring oli ajeluttanut molempia naisia syrjäisiin paikkoihin ja viettänyt näiden kanssa öitä mökillä, autossa ja ulkona. Moring on tästä huolimatta kiistänyt yhteytensä katoamistapauksiin. == Lähteet == Luokka:Suomalaiset rikolliset Luokka:Seksuaalirikoksista tuomitut henkilöt Luokka:Vuonna 1971 syntyneet Luokka:Elävät henkilöt